Case ID: 1017977
Sentence 8: Hazırda vergi ödəyicisinin icraat vərəqəsinə əsasən məhkəmə qətnaməsi üzrə 2.856,70 manat borc məbləği və 10,00 manat dövlət rüsumu ödənilməmiş qalmışdır.Əlavə olaraq qeyd etdi ki, vergi ödəyicisi tərəfindən vergi borcu qanunvericiliklə müəyyən edilmiş müddətdə ödənilmədiyindən, cavabdeh vergi orqanı tərəfindən ona məxsus əmlaklar siyahıya alınaraq, ixtisaslaşdırılmış açıq hərracda satılması məqsədilə məhkəməyə müraciət edilmiş və qəbul edilmiş xx.xx.2013-cü il tarixli 2(85)-523 saylı, xx.xx.2012-ci il tarixli 2(85)-43 saylı, xx.xx.2012-ci il tarixli 2(85)-2078 saylı, xx.xx.2012-ci il tarixli 2(85)129 məhkəmə qətnamələrinə əsasən siyahıya alınmış əmlakların ixtisaslaşdırılmış açıq hərracda satılması qət edilmiş və qətnamələr ilə bağlı icra vərəqələri icra edilməsi üçün aidiyyəti üzrə icra şöbələrinə göndərilmişdir.Yuxarıda qeyd olunanlardan göründüyü kimivergi ödəyicisinin şəxsi vərəqədə əmlaka yönəldilən ödənilməmiş 15944,21 manat vergi borcu vardır.Vergi Məcəlləsinin 90.3-cü maddəsinə əsasən vergi ödəyicisinin siyahıya alınmış əmlakının əmtəə birjalarının nəzdində yaradılmış ixtisaslaşdırılmış təşkilat (bundan sonra - hərracın təşkilatçısı) tərəfindən ixtisaslaşdırılmış açıq hərraclarda (bundan sonra - hərrac) satılması haqqında məhkəmənin qərarı qüvvəyə mindikdən sonra qətnamə ilə təmin edilmiş borca faizin hesablanması dayandırılır və bu Məcəllənin 90.4-cü maddəsinin müddəaları nəzərə alınmaqla vergi borcunun dövlət büdcəsinə ödənilməsi icra məmuru tərəfindən təmin edilir.